Държавен вестник, бр. 61, 2025 г., стр. 3

БРОЙ  61	
Д Ъ Р Ж А В Е Н  В Е С Т Н И К 	
СТР.  3  
б) в буква „а“ думата „вещите“ се заменя 
с „имуществото“. 
3. Създава се ал. 4:
„(4) Имуществото, отнемано по предходните 
алинеи, обхваща всякакъв вид материални или 
нематериални активи, включително движими 
и недвижими вещи и права върху вещи, до­
кументи, платежни и други инструменти във 
всякаква форма, включително електронна, 
доказващи правото на собственост, или други 
права върху такива активи.“
§ 2. В чл. 93 се правят следните изменения 
и допълнения: 
1. Създава се нова т. 16:
„16. Деянието е извършено с терористична 
цел по смисъла на глава първа „а“, когато чрез 
него деецът се стреми да внесе смут и страх в 
населението или да заплаши, или да принуди 
орган на властта, представител на обществе­
ността или представител на чужда държава или 
на международна организация да извърши или 
да пропусне нещо, или да предизвика значител­
но разстройване или разрушаване на основни 
политически, конституционни, икономически 
или социални структури на държавата или на 
международна организация.“ 
2. Точка 32 се отменя.
§ 3. Член 108 се изменя така:
„Чл. 108. (1) Който проповядва фашистка 
или друга антидемократична идеология или 
насилственото изменяне на установения от 
Конституцията на Република България общест­
вен и държавен строй, се наказва с лишаване 
от свобода до три години, с проба­ция или с 
глоба до пет хиляди лева, както и с обществено 
порицание.
(2) Когато деянието по ал. 1 е извършено:
1. от длъжностно лице или от представител 
на обществеността при или по повод изпъл­
нение на службата или на функцията му; или
2. чрез средства за масова информация, 
изявление в социални мрежи или по друг на­
чин, който позволява последващо или масово 
разпространение на проповедта, наказанието 
е лишаване от свобода от една до шест години 
и обществено порицание.
(3) Когато деянието по предходните алинеи 
е извършено от лице, което действа по поръ­
чение или в изпълнение на решение на група 
или организация по чл. 111 или по поръчение 
на чужда държава, наказанието е лишаване от 
свобода от пет до десет години.“
§ 4. Член 108а се изменя така:
„Чл. 108а. Който по какъвто и да е начин 
опетни герба, знамето или химна на Репуб­лика 
България, или знамето или химна на Европей­
ския съюз, се наказва с лишаване от свобода 
до две години или с глоба до три хиляди лева.“
§ 5. Член 109 се изменя така:
„Чл. 109. Който явно подбужда към прес­
тъпление по тази глава, се наказва с лишаване 
от свобода от две до десет години, но с не по-
тежко наказание от това, предвидено за самото 
престъпление.“
§ 6. Член 110 се изменя така:
„Чл. 110. За приготовление към престъ­
пление по тази глава наказанието е лишава­
не от свобода до шест години, но не повече 
от наказанието, предвидено за съответното 
престъпление.“
§ 7. Член 111 се изменя така:
„Чл. 111. (1) Който образува или ръководи 
група или организация, която си поставя за цел 
извършването на престъпления по тази глава, 
се наказва с лишаване от свобода до двана­
десет години, но с не повече от наказанието, 
предвидено за съответното престъпление.
(2) Който участва в такава група или орга­
низация, се наказва с лишаване от свобода до 
десет години, но с не повече от наказанието, 
предвидено за съответното престъпление.
(3) Когато групата или организацията си 
поставя за цел извършването на престъпление 
по раздел първи или едновременно по тази 
глава и тероризъм, наказанието е:
1. по ал. 1 – лишаване от свобода от десет 
до двадесет години;
2. по ал. 2 – лишаване от свобода от пет до 
дванадесет години.
(4) Участник, който доброволно се предаде 
на властта и разкрие всичко, което му е из­
вестно за организацията или групата, когато е 
извършено някое от престъпленията, за които 
тя е създадена, и с това улесни разкриването 
и доказването им, се наказва при условията 
на чл. 55.
(5) Не се наказва участник, който доброволно 
се предаде на властта и разкрие групата или 
организацията, преди да е извършено друго 
престъпление по тази глава.“
§ 8. Член 114 се изменя така:
„Допълнителна разпоредба
Чл. 114. (1) За престъпления по тази глава 
съдът постановява и лишаване от права по 
чл. 37, ал. 1, т. 6 – 10, като може да наложи и 
конфискация на част или на цялото имущество 
на виновния.
(2) Имуществото, предназначено за извърш­
ване на престъпления по тази глава, се отнема 
в полза на държавата, а ако липсва или е от­
чуждено, се присъжда неговата равностойност.“
§ 9. Създава се глава първа „а“ с 
чл. 114а – 114у:
„ Г л а в а  п ъ р в а  „ а “
ТЕРОРИЗЪМ
Раздел I
Същински терористични престъпления
Чл. 114а. (1) Който умъртви лице, ползващо 
се с международна защита, се наказва с ли­
шаване от свобода от петнадесет до двадесет 
години или с доживотен затвор.
(2) Който причини телесна повреда или 
отвлече, или лиши от свобода такова лице, 
се наказва с лишаване от свобода от три до 
петнадесет години, а когато деянието е извър­
шено по начин или със средства, опасни за 
живота на мнозина, или с особена жестокост, 
се наказва с лишаване от свобода от десет до 
двадесет години.